पांच मित्र सेंटर के लाइसेंस निरस्त
जिलाप्रशासन ने नागरिकों से नियम विरुद्ध राशि वसूलने करने वाले पांच मित्र सेंटर के लाइसेंस निरस्त कर दिए हैं। प्रशासन इनके खिलाफ मुकदमा दर्ज कराने पर भी विचार कर रहा है। इधर छठे दिन भी जिले के ई-मित्र संचालकों ने विभिन्न मांगों को लेकर अपने संस्थान बंद रखे। प्रशासन का कहना है कि अजमेर में हड़ताल बेअसर है।
अजमेर जिला ई-मित्र संघ 23 दिसंबर से हड़ताल कर रहे हैं, लेकिन प्रशासन ने अभी तक उनसे कोई वार्ता नहीं की है। मित्र के प्रभारी आशुतोष गौतम का कहना है कि अजमेर में अधिकतर मित्र काम कर रहे हैं। पांच मित्र संचालकों के खिलाफ नियम विरुद्ध राशि वसूलने की शिकायत मिली थी, जिनके लाइसेंस निरस्त कर दिए हैं। इधर मित्र संचालकों का कहना है कि एक आधार कार्ड का एनरोलमेंट करने पर ई-मित्र का खर्चा 50 से 100 रुपए तक आता है। सरकार की ओर से पिछले एक वर्ष में ई-मित्र संचालकों को किसी प्रकार का कमीशन नहीं दिया जा रहा है। एलईडी लाइट का वितरण ई-मित्र के माध्यम से किया जा रहा है।
जिलामित्र संघ का धरना जारी: जिलामित्र संघ के आह्वान पर सोमवार को छठे दिन भी धरना जारी रहा। पूरे जिले में मित्र संचालकों ने कार्य स्थगित रखा। जिले के सभी मित्र संचालकों के सहयोग से कार्य स्थगन 31 दिसंबर तक जारी रहेगा। सोमवार को जिले के 250 से भी अधिक मित्र कियोस्क संचालक कलेक्टर कार्यालय के बाहर इकट्ठे हुए तथा कलेक्टर कार्यालय के बाहर 1 घंटे तक धरना दिया। इस अवसर पर मित्र संचालकों ने इसे 31 दिसंबर जारी रखने का निर्णय लिया गया।
विभिन्न मांगों को लेकर संस्थान बंद करने के बाद प्रदर्शन करते मित्र संचालक।
hin_Deva hin_Deva hin_Deva hin_Deva hin_Deva